ресторантьорството.
 (7)
 Наред с това закупчиците в Съюза и на световния пазар прекратяват договори и бавят сключването на нови договори в очакване на по-нататъшно понижаване на цените. Същевременно износът е засегнат от логистични проблеми, тъй като началото на пандемията от COVID-19 в Китай причини сериозно претоварване както на китайските пристанища, така и на пристанищата в други държави. Очаква се периодът на зачестено анулиране на курсовете на транспортните кораби да продължи поне до юни 2020 г., което ще доведе до недостиг на контейнери, и по-специално на тези за стоки в прясно и замразено състояние, значително нарастване на разходите за транспорт и отлагане на износните операции. От четвъртата седмица на март 2020 г. производителите от Съюза на картофи за преработка докладваха за намален брой на сделките между държавите членки в рамките на 25—47 % и на износа за трети държави — от 30 до 65 %.
 (8)
 В резултат на това, докато на този етап търсенето на пресни картофи се увеличава, се наблюдава рязък спад в търсенето на картофи за преработка с непосредствено и тежко въздействие върху пазара. Резкият спад в търсенето се отнася по-специално, но не само, до картофи за преработка, използвани за производството на замразени нарязани картофи, други нарязани картофи и продукти във вакуумна опаковка, които обикновено се консумират в заведения за бързо хранене и в ресторанти. Поради различните характеристики на пресните картофи и картофите за преработка, картофите за преработка не могат да бъдат продавани на пазара за пресни картофи. В резултат на това, тъй като няма търговски сделки, цените на пазарите за фючърси спаднаха значително и бе отчетено, че през април 2020 г. те са били с 90 % по-ниски в сравнение с котировките от януари 2020 г. В резултат на спирането на търговията, в някои държави членки производителки, като Белгия и Франция, вече не съществуват ценови котировки за някои картофи за преработка, което е знак за остър спад в обема и стойността на сделките. В други държави членки, като Германия и Нидерландия, бяха докладвани ценови намаления от 90 % за картофите за преработка.
 (9)
 Освен това понастоящем има големи количества картофи за преработка на склад. Смята се, че най-малко 2 650 000 тона картофи за преработка (на стойност 400 милиона евро) от кампанията за 2019 г. ще продължат да бъдат съхранявани до края на кампанията за 2020 г. през юли 2020 г. Картофите за преработка, които са били събрани през октомври/ноември 2019 г. и все още са на склад, скоро ще станат негодни за употреба поради влошаването на тяхното качество. За да може да се освободи място за картофите за преработка от кампанията за 2020 г., производителите ще трябва да унищожат частта от оставащите запаси, която не може да бъде обработена навреме. Тъй като производителите ще трябва да платят транспортните разходи и разходите за унищожаване на продукцията, съществува риск като крайна мярка картофите за преработка да бъдат разпръснати на полето. Разпръсването на картофи за преработка на полето ще създаде риск от дълготрайни екологични и фитосанитарни последици, тъй като тези картофи ще покълнат върху следващите култури и биха могли